# Ας γίνουμε κριτικοί/ές

**Επισκόπηση Μαθήματος**

Το μάθημα ασχολείται το θέμα της παραπληροφόρησης και των ψευδών ειδήσεων (Fake news). Σε μια εποχή όπου οι πολίτες έρχονται καθημερινά αντιμέτωποι με καταιγισμό πληροφοριών, η καλλιέργεια κριτικής σκέψης και δεξιοτήτων αποτελεί ύψιστη ανάγκη ούτως ώστε να διασφαλιστεί η αποφυγή εξαπάτησης και δόλου μέσα από δημοσιεύματα.

To σχέδιο μαθήματος του εκπαιδευτικού Αντώνη Ζαρίντα, που παρουσιάστηκε στο 5ο Πανελλήνιο Εκπαιδευτικό Συνέδριο Κεντρικής Μακεδονίας (2018), προσαρμόστηκε από το ΔΗΜΟΤΙΚΟ ΣΧΟΛΕΙΟ ΒΟΡΟΚΛΗΝΗΣ στο πλαίσιο του προγράμματος ERASMUS+ «Προάγοντας την Ψηφιακή Πολιτειότητα στο Δημοτικό Σχολείο».

**Στόχοι Μαθήματος**

● Να επεξηγούν την έννοια «παραπληροφόρηση» και να κατανοούν πώς λειτουργεί και ποιος είναι ο σκοπός της ● Να εντοπίζουν τα χαρακτηριστικά μιας ψευδούς είδησης ή παραπληροφόρησης. ● να αντιληφθούν την ανάγκη να αποτραπεί η παραπληροφόρηση ● Να γνωρίσουν τα βήματα για την αξιολόγηση της ακρίβειας του περιεχομένου και, τελικά, να αξιολογούν την εγκυρότητα μιας είδησης, αξιοποιώντας διάφορα εργαλεία. ● Να αντιμετωπίζουν πληροφορίες και ειδήσεις κριτικά. ● Να αναδημοσιεύουν και να δημιουργούν θετικό ψηφιακό περιεχόμενο.

**Βασικό λεξιλόγιο**

**Παραπληροφόρηση** = Αφορά πληροφορίες παραποιημένες εσκεμμένα με σκοπό την παραπλάνηση ανθρώπων. Η παραπληροφόρηση είναι ψευδείς πληροφορίες που δημιουργούνται και κοινοποιούνται για να κάνουν σκόπιμα κακό. Παράδειγμα: ένα tweet για τους μετανάστες που διαπράττουν εγκλήματα στην Ευρώπη, με σκοπό να διχάσει την κοινωνία. Η παραπληροφόρηση είναι μια διαδικασία - Δεν συμβαίνει γρήγορα. Δημιουργεί κίνητρο για την υποστήριξη μιας ιδέας / ενός σκοπού για πολιτικό ή οικονομικό κέρδος. Είναι ένα επικίνδυνο φαινόμενο που μπορεί:

- να σπείρει τη δυσπιστία στους δημόσιους οργανισμούς, γεγονός που μπορεί να οδηγήσει σε πολιτική απάθεια ή ριζοσπαστικοποίηση.

- να σπείρει τη δυσπιστία στις επιστημονικές και ιατρικές πληροφορίες, γεγονός που μπορεί να έχει σοβαρές συνέπειες στην υγεία (<https://learning-corner.learning.europa.eu/learning-corner/learning-materials/spot-and-fight-disinformation_el>.)

**Γεγονός**: δήλωση που μπορεί να ελεγχθεί και βασίζεται σε αποδείξεις.

**Γνώμη**: δήλωση που βασίζεται σε μια προσωπική πεποίθηση ή άποψη και όχι σε επαληθεύσιμα αποδεικτικά στοιχεία.

**Πορεία Μαθήματος**

|  |  |  |
| --- | --- | --- |
| **Διαφάνειες**  | **Οδηγίες Σχεδιασμού Μαθήματος** | **Διάρκεια** |
| **#1- #5** | Ξεκινήστε εξετάζοντας αυτά που θα καλύψει αυτό το μάθημα. Κάθε ενότητα κατανέμεται με τέτοιο τρόπο ώστε οι μαθητές να έχουν έναν νοερό χάρτη των στόχων του μαθήματος. |  |
| **#6** | ΔραστηριότηταΚΑΛΕΣΤΕ τα παιδιά να σκεφτούν αν μπορούν να διακρίνουν και με ποιον τρόπο μια γνώμη από ένα γεγονός. ΕΠΙΤΡΕΨΤΕ να ακουστούν όσες περισσότερες απόψεις είναι δυνατόν, καταγράψτε τες στον πίνακα και συζητήστε τις διαφορές τους. ΚΑΤΑΛΗΞΤΕ σε έναν αποδεκτό από την ολομέλεια ορισμό της γνώμης και του γεγονότος. ΠΡΟΣΔΙΟΡΙΣΤΕ τα γλωσσικά στοιχεία που καταδεικνύουν την διάκριση γνώμης και γεγονότος σε ένα κείμενο (σημεία στίξης, ρήματα γνώμης, αξιολογικές κρίσεις με τη χρήση επιθέτων κ.ά).ΛΕΞΙΛΟΓΙΟ: ΓΝΩΜΗ, ΓΕΓΟΝΟΣ |  |
| **#7** | ΖΗΤΗΣΤΕ από τα παιδιά να διαβάσουν ένα δημοσίευμα σε εφημερίδα και να επισημάνουν τα μέρη που συνιστούν γνώμη, να επαληθεύσουν όσα συνιστούν γεγονός με μια αξιόπιστη πηγή, και εκείνα που μοιάζουν με γεγονός αλλά δεν αναφέρουν πηγές.ΒΕΒΑΙΩΘΕΙΤΕ ότι τα παιδιά θα τεκμηριώνουν την άποψή τους, καθώς παρουσιάζουν τα ευρήματά τους. |  |
| **#8** | ΠΑΡΟΥΣΙΑΣΤΕ το όνομα της διαδικτυακής εφημερίδας και ο τίτλος του άρθρου, το οποίο έχει αντληθεί από αυτήν. ΚΑΛΕΣΤΕ Τα παιδιά να κάνουν υποθέσεις για το θέμα και τον σκοπό του κειμένου. |  |
| **#9-#10** | Τα παιδιά διαβάζουν το άρθρο. Εντοπίζουν τον τύπο και το είδος του κειμένου. Στη συνέχεια, εκφράζουν την άποψη τους και δηλώνουν κατά πόσο θεωρούν την είδηση αληθή ή ψευδή, τοποθετώντας ένα χαρτάκι με το όνομά τους στην θέση της γραμμής με την κλίμακα συμφωνίας που τους εκφράζει περισσότερο. |  |
| **#11-#20** | ΠΡΟΚΑΛΕΣΤΕ τη συζήτηση στη βάση των ακόλουθων ερωτήσεων: •Ποιος είναι ο συντάκτης(πομπός) και ποιος ο σκοπός του κειμένου; (Ενδεικτικά: Το κουλούρι. Ελληνική ηλεκτρονική εφημερίδα. Σκοπός η ευαισθητοποίηση του κοινού ώστε να μαζευτούν χρήματα για τη θεραπεία ενός παιδιού.)•Ποιο κοινό στοχεύει(αποδέκτης); (Ενδεικτικά: Γονείς κυρίως και όσες και όσους ευαισθητοποιούνται γύρω από το θέμα και έχουν Facebook. )•Ποιες τεχνικές χρησιμοποιούνται για να προσελκύσουν την προσοχή μας; Ενδεικτικά: o Φωτογραφία (ΣΧΟΛΙΑΣΤΕ την επιλογή του παιδιού και ΕΠΕΞΗΓΗΣΤΕ την αντίστροφη αναζήτηση εικόνας για τον έλεγχο της εγκυρότητας μιας φωτογραφίας)o Τίτλος (Ο τίτλος λέει όλη την ιστορία. Προσπαθεί να δημιουργήσει ενοχές στον/στην αναγνώστη/τρια με τη χρήση της αρνητικής πρότασης) o γλωσσικά στοιχεία(ΑΝΑΖΗΤΗΣΤΕ στοιχεία με τα οποία ο συντάκτης χρησιμοποιεί για να :* επικαλεστεί το συναίσθημα των αποδεκτ•ών•τριών του κειμένου
* επικαλεστεί την λογική τους
* επικαλεστεί την αυθεντία των ειδικών
* στηλιτεύσει την έλλειψη δεξιοτήτων εντοπισμού ψευδών ειδήσεων

(Ενδεικτικά: 1. υποκοριστικά, συναισθηματικά φορτισμένες λέξεις, συγκινησιακή γλώσσα, εγκλίσεις επιθυμίας (Υποτακτική και Προστακτική), χρήση επιθέτων και προσδιορισμών. 2. αναφορική/δηλωτική λειτουργία της γλώσσας(μετάδοση πληροφοριών), επίσημο ύφος, αριθμητικά δεδομένα, οριστική έγκλιση, παραδείγματα ιστορικού χαρακτήρα. 3. Παράθεση των απόψεων - γνωματεύσεων μίας αυθεντίας ενός ειδικού επιστήμονα, (θα έπρεπε να) αποδίδεται το νόημα των απόψεων της αυθεντίας με δήλωση του ονόματος του ειδικού κι απουσία ή και χρήση εισαγωγικών (για αυτούσια μεταφορά). 4. ειρωνικό ύφος, υπερβολή, απίστευτος ισχυρισμός περιεχομένου) • Ποιες απόψεις παρουσιάζονται και ποιες παραλείπονται; (Θεράποντος γιατρού, οικογένειας, ιατρικού κέντρου. Αν και κάποιες από αυτές υπάρχουν στο κείμενο απουσιάζουν τα ονόματά τους).• Με ποιους τρόπους ερμηνεύουν το μήνυμα διαφορετικοί άνθρωποι; (Η πρόσληψη μιας είδησης έχει να κάνει και με τις προσωπικές πεποιθήσεις μας καθώς και τη συναισθηματική μας κατάσταση. Έτσι, πιθανόν ορισμένοι/ες να συγκινήθηκαν και να πάτησαν like, άλλοι/ες να αδιαφόρησαν παρόλο που πίστεψαν ότι είναι αληθινή και κάποιοι/ες να μην πίστεψαν την είδηση.)Στόχος των δραστηριοτήτων είναι να καταλήξουν τα παιδιά κατά πόσο με διάφορες τεχνικές το άρθρο παρουσιάζει ψευδείς ειδήσεις ή παραπληροφόρηση με κύριο σκοπό του να πετύχει κίνηση στην ιστοσελίδα (clickbait).ΕΠΙΤΡΕΨΤΕ στα παιδιά να αναθεωρήσουν, αν θέλουν, την αρχική τους άποψη για το εάν η είδηση που παρουσιάζει το άρθρο είναι αληθής ή ψευδής και να επιχειρηματολογήσουν. |  |
| **#21** | ΔΙΕΥΚΡΙΝΙΣΤΕ στα παιδιά τι είναι η παραπληροφόρηση;ΛΕΞΙΛΟΓΙΟ: ΠΑΡΑΠΛΗΡΟΦΟΡΗΣΗ |  |
| **#22** | ΡΩΤΗΣΤΕ τα παιδιά πώς θα μπορούσε να αντιμετωπιστεί η παραπληροφόρηση. ΣΥΖΗΤΗΣΤΕ και ΕΠΕΓΗΓΗΣΤΕ τους τρόπους που προτείνει η Διεθνής Ομοσπονδία Ενώσεων Βιβλιοθηκονόμων και Ιδρυμάτων για τον έλεγχο των ψευδών ειδήσεων**.**  |  |
| **#23** | ΣΥΖΗΤΗΣΤΕ με τα παιδιά τη σημασία του ελέγχου πληροφοριών αλλά και αποτροπής διασποράς ψευδών ειδήσεων στη βάση των τρόπων αντιμετώπισης που προτείνει η Ευρωπαϊκή Ένωση.  |  |
| **#24** | ΑΝΑΘΕΣΤΕ στα παιδιά τη σύνταξη μιας ανακοίνωσης (που να μην ξεπερνά τις 7 γραμμές) για δημοσίευση σε κοινωνικά δίκτυα για έναν αδειοδοτημένο έρανο σχετικά με τη μεταφορά ενός παιδιού στο εξωτερικό για πρόβλημα υγείας, αξιοποιώντας στοιχεία από το κείμενο.  |  |
| **#25** | ΠΑΙΞΤΕ με τα παιδιά το παιχνίδι «Από τις ψευδείς ειδήσεις στο χάος», στο οποίο θα αναλάβεουν τον ρόλο ενός δημιουργού ψευδών ειδήσεων, αφήνοντας πίσω τους κάθε προσποίηση ηθικής και διαλέγοντας το μονοπάτι ενός ασυνείδητου μεγαλοπαράγοντα των ΜΜΕ. Η αποστολή τους θα είναι να αποκτήσουν όσο περισσότερους ακολούθους μπορούν, καθώς σιγά σιγά χτίζουν την ψεύτικη αξιοπιστία τους ως αρχισυντάκτες/τριες μιας ιστοσελίδας ενημέρωσης.ΒΕΒΑΙΩΘΕΙΤΕ ότι θα σχολιάσετε τις επιλογές των παιδιών μετά το παιχνίδι.  |  |

**Πρόσθετες Πηγές**

<https://learning-corner.learning.europa.eu/learning-corner/learning-materials/spot-and-fight-disinformation_el>.

 <https://saferinternet4kids.gr/fake-news/>

<https://internetsafety.pi.ac.cy/interactive-games/>

Lessons are shareable with attribution for non-commercial use only, and if remixed, must distributed under the same license
Προσαρμογή από <https://dim-voroklini-lar.schools.ac.cy/>